CELEX: 32016R2147
Language: lt
Date: 2016-12-07 00:00:00
Title: 2016 m. gruodžio 7 d. Komisijos įgyvendinimo reglamentas (ES) 2016/2147, kuriuo leidžiama padidinti vyno, gaminamo iš 2016 m. derliaus vynuogių, užaugintų kai kuriuose Vokietijos ir visuose Vengrijos vynuogių auginimo regionuose, sodrumo ribas

8.12.2016   
            
            
               LT
            
            
               Europos Sąjungos oficialusis leidinys
            
            
               L 333/30
            
         KOMISIJOS ĮGYVENDINIMO REGLAMENTAS (ES) 2016/2147
   2016 m. gruodžio 7 d.
   kuriuo leidžiama padidinti vyno, gaminamo iš 2016 m. derliaus vynuogių, užaugintų kai kuriuose Vokietijos ir visuose Vengrijos vynuogių auginimo regionuose, sodrumo ribas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 91 straipsnį,
   kadangi:
   
               (1)
            
            
               Reglamento (ES) Nr. 1308/2013 VIII priedo I dalies A punkto 3 papunktyje numatyta, kad ypač nepalankių klimato sąlygų metais valstybės narės gali prašyti leisti padidinti alkoholio koncentracijos vyne (sodrumo) ribas ne daugiau kaip 0,5 tūrio %;
            
         
               (2)
            
            
               Vokietija ir Vengrija paprašė leisti padidinti minėtas vyno, gaminamo iš 2016 m. derliaus vynuogių, sodrumo ribas, kadangi klimato sąlygos augimo sezonu buvo ypač nepalankios. Tokį prašymą Vengrija pateikė dėl visų savo vynuogių auginimo regionų. Vokietija paprašė leisti padidinti tik vyno, gaminamo iš konkrečių raudonųjų vyninių vynuogių veislių, auginamų Badeno, Aro, Vidurio Reino, Mozelio, Nahės, Pfalco, Reinheseno ir Viurtembergo regionuose, sodrumo ribas;
            
         
               (3)
            
            
               kadangi 2016 m. oro sąlygos buvo ypač nepalankios, Reglamento (ES) Nr. 1308/2013 VIII priedo I dalies A punkto 2 papunktyje numatytų natūralios alkoholio koncentracijos padidinimo ribų neužtenka, kad tam tikruose vynuogių auginimo regionuose iš visų ar tam tikrų vyninių vynuogių veislių būtų galima pagaminti tinkamos visuminės alkoholio koncentracijos vyną, kuris paprastai būtų paklausus rinkoje;
            
         
               (4)
            
            
               todėl tikslinga leisti padidinti iš visų ar iš tam tikrų vyninių vynuogių veislių 2016 m. derliaus gaminamo vyno sodrumo ribas Vengrijos ir Vokietijos vynuogių auginimo regionuose;
            
         
               (5)
            
            
               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (ES) Nr. 1308/2013 VIII priedo I dalies A punkto 3 papunkčio, šio reglamento priede išvardytuose vynuogių auginimo regionuose arba jų dalyse ir visose ar tam tikrose tame priede nurodytose vyninių vynuogių veislėse natūrali alkoholio koncentracija tūrio procentais 2016 m. derliaus šviežiose vynuogėse, vynuogių misoje, rauginamoje vynuogių misoje, jauname rauginamame vyne ir vyne, gaminamame iš 2016 m. derliaus vynuogių, gali būti didinama neviršijant šių ribų:
   
               a)
            
            
               Reglamento (ES) Nr. 1308/2013 VII priedo I priedėlyje nurodytoje A vynuogių auginimo zonoje – 3,5 tūrio %;
            
         
               b)
            
            
               Reglamento (ES) Nr. 1308/2013 VII priedo I priedėlyje nurodytoje B vynuogių auginimo zonoje – 2,5 tūrio %;
            
         
               c)
            
            
               Reglamento (ES) Nr. 1308/2013 VII priedo I priedėlyje nurodytoje C vynuogių auginimo zonoje – 2,0 tūrio %.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 7 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      PRIEDAS
      
         Vyninių vynuogių veislės ir vynuogių auginimo regionai arba jų dalys, kuriuose pagal 1 straipsnį leidžiama didinti vyno sodrumo ribas
      
      
                  Valstybė narė
               
               
                  Vynuogių auginimo regionai ar jų dalys (vynuogių auginimo zona)
               
               
                  Veislės
               
            
                  Vokietija
               
               
                  Badeno vynuogių auginimo regionas (B zona)
               
               
                  Visos patvirtintos raudonųjų vyninių vynuogių veislės
               
            
                  Aro vynuogių auginimo regionas (A zona)
               
            
                  Vidurio Reino vynuogių auginimo regionas (A zona)
               
            
                  Mozelio vynuogių auginimo regionas (A zona)
               
            
                  Nahės vynuogių auginimo regionas (A zona)
               
            
                  Pfalco vynuogių auginimo regionas (A zona)
               
            
                  Reinheseno vynuogių auginimo regionas (A zona)
               
            
                  Viurtembergo vynuogių auginimo regionas (A zona)
               
            
                  Vengrija
               
               
                  Visi vynuogių auginimo regionai (C zona)
               
               
                  Visos patvirtintos vynuogių veislės